stanford-oval/wikipedia huggingface dataset:
דיסקית פייסטוס
המחלוקות > המיקום ונסיבות הגילוי

דסקית הפייסטוס לא התגלתה בשעות החפירות הרגילות, אלא במהלך ביקור ערב של מנהל העבודה המקומי באתר. אף ארכאולוג לא היה שם באותו זמן, עובדה שמטילה ספק על האותנטיות שלה, ומקשה על מומחים להגיע לקונצנזוס אם הדסקית אותנטית או זיוף מודרני.
הדסקית נמצאה במרתף במשקע של אפר והריסות שהיו ככל הנראה תוצאה של שריפה שפרצה בעקבות רעידת אדמה (אולי קשורה להתפרצות הר הגעש סנטוריני שהשפיעה על חלקים נרחבים מאזור הים התיכון במהלך אמצע האלף השני לפני הספירה). שכבת פסולת האדמה בה נמצאה מעידה על כך שהלוחות נפלו מקומה עליונה במהלך השריפה. אך אף על פי שהארמון נחרב הדסקית התגלתה בשלמותה ללא פגע.
השכבה בה נמצאה הדסקית הופרעה בהמשך, בתקופה ההלניסטית. פרנייה עצמו תיאר את האזור כאתר ש"שובש" במהלך ההיסטוריה, ולכן לטענתו אינו אמין עבור מחקר סטרטיגרפי. בשכבת האדמה, באותו עומק של הדסקית ומתחתיה נמצאו שרידי חרסים של מכלי אחסון גדולים (פיטסים – אנ'), אותם ניתן לייחס פחות או יותר, לדברי פרנייה, לסוף התקופה המינואית התיכונה. אך שם נמצאה גם חתיכת כוס, אולי מיקנית, וגם (אך לא רק) ידית של כד הלניסטי (הידריה אנ').
עבודות שדה שבוצעו ב-2013 ו-2015 הבהירו את ההקשר שבו נמצאה הדסקית, והראו כי כלי החרס הקשורים תוארכו במידה רבה לאחד השלבים הראשונים של תקופה הארמון החדש (1600 לפנה"ס – 1450 לפנה"ס). זוהי תקופה בה היו שתי מערכות כתיבה מקומיות, ליניארי A ומערכת ההירוגליפים של כרתים המוקדמת עוד יותר (שתיהן נותרו בלתי מפוענחות).
המחלוקות > גיל הדסקית

נושא נוסף של מחלוקת נוגע לגילה של הדיסקית. בעוד שרוב החוקרים מסכימים כי היא נוצרה בתקופת הברונזה, קיימת אי הסכמה לגבי תאריך יצירתה המדויק. חלק מהחוקרים סבורים כי היא מתוארכת סביב 1700 לפני הספירה, ואילו אחרים טוענים כי ייתכן שהיא קדומה בהרבה ונוצרה כבר בתקופה הנאוליתית.
אחת הסיבות לחשדנות לגבי האותנטיות של הדסקית היא שתאריך הייצור מעולם לא נקבע על ידי תיארוך תרמו-לומיננסצנטי (אנ') – טכניקה שחושפת תאריך משוער של השריפה של החרס, אך פוגמת בו, על כן, אף חוקר או איש ממסד יווני לא יעז לעזור 'להרס' אוצר לאומי שכזה. משום כך, השלטונות היווניים דחו מספר ערעורים לבדיקה כזו.
המחלוקות > האופי המינואי

האופי המינואי של הדסקית אף הוא היה שנוי במחלוקת. לאורך שנים מאז גילויה היו שחשבו שהדסקית הגיעה לפייסטוס מאזור אחר, אך בשנים האחרונות הוכח על ידי מספר רב של חפצים מינואיים שהתגלו שנים רבות לאחר גילויה (בשנת 1908) שהיא אכן מינואית. הטיעונים כי מדובר ביצירה מינואית מקומית כוללים נוכחות של מוטיבים אמנותיים מינואים פופולריים כגון דולפינים, בקר, חבצלות וכרכומים. העובדה שהסמלים מסודרים בספירלה ניתנת גם כראיה התומכת במקור המינואי (או לפחות האגאי).
המחלוקות > השפה

אחד הנושאים המשמעותיים ביותר של אי הסכמה נוגע לשפה המשמשת לכתיבת הכתובות על הדסקית. חלק מהחוקרים מאמינים שהסמלים מייצגים צורה של כתיבה מינואית, בעוד שאחרים מציעים שהם עשויים לייצג שפה לא ידועה או צורה של הירוגליפים. הוצעו שפות שונות כמו באסקית, סינית, יוונית, חיתית, שמית, מצרית וסלאבית. אם להזכיר רק חלק מהאפשרויות.
בעוד מומחים רבים מסכימים שהסמלים בדסקית נראים כצורת כתיבה, יש חוסר עקביות במערכת הסמלים שהובילו חלק להטיל ספק באמינות שלה. לדוגמה, נראה שסמלים מסוימים חוזרים על עצמם ללא סיבה נראית לעין, ואין כללים ברורים המסדירים כיצד יש לקרוא את הסמלים. הפיזור של הסימנים אינו שווה כפי שניתן לצפות, כאשר חלקם אפילו לא מופיעים בשני הצדדים. המחלקות סביב הכתובת כה רבות ומרכבות עד כי יש אפילו מחלוקת באיזה כיוון יש לקרוא אותה.
חוקרים רבים סבורים שהטקסט בדסקית קצר יחסית, מה שמגביל את כמות ההקשר העומד לרשות המפענחים וסביר להניח שניסיונות מלומדים לפענוח לא יצליחו אלא אם כן ימצאו דוגמאות נוספות של הסימנים. על כן, כל פענוח ללא אישור חיצוני, המאפשר השוואה מוצלחת לכתובות אחרות, לא סביר שיתקבל כמכריע.
המחלוקות > הדפוס

כאמור הסימנים על הדסקית זהים לגמרי, לכן מקובל לחשוב שהתווים לא גולפו והודפסו על ידי תבנית. לפיכך הם נחשבים לדפוס הקדום ביותר בעולם. העובדה שכתובות מודפסות וחותמות כאלה עדיין לא נמצאו מזה למעלה ממאה שנות מחקר ארכאולוגי אינטנסיבי מעוררת חשד שהדסקית היא זיוף מודרני. כך גם העובדה שלא סביר שטכנולוגיה כה מתקדמת כמו הדפוס לא הייתה בשימוש במשך אלפי שנים עד המצאת הדפוס המודרני באמצע המאה ה-15. שכן, לא סביר שטכנולוגיה כה יעילה נעלמה לאחר שהומצאה.
המחלוקות > מטרת הדסקית

ישנה גם מחלוקת לגבי מטרת הדסקית. חלק מהחוקרים מאמינים שייתכן שזה היה חפץ דתי או מאגי, בעוד שאחרים מציעים שזה יכול היה להיות לוח שנה או מכשיר אסטרונומי. אחרים טוענים שייתכן שהוא שימש לחשבונאות או כדרך להקלטת סיפורים או מיתוסים.
הערות שוליים

1 2 3  Roberta Rio, New Light on Phaistos Disc. The Rediscovery of an ancient Ritual
1 2 3 4 5 6 7 8 9 10 11 12  Andrew Robinson, A century of puzzling, Nature 453, 2008-06, עמ' 990–991 doi: 10.1038/453990a
1 2 3 4 5 6 7 8 9  The Phaistos Disk-An Enigmatic Artifact in its Cultural Context, American Society of Overseas Research (ASOR) (באנגלית אמריקאית)
1 2 3 4 5  Maria Anastasiadou, 2016 (2018). The Phaistos Disc as a Genuine Minoan Artefact and its Place in the Stylistic Milieu of Crete in the Protopalatial Period. CretAnt 17: 13-57.
1 2 3 4 5 6 7 8  Yves Duhoux, How Not to Decipher the Phaistos Disc: A Review Article, American Journal of Archaeology 104, 2000, עמ' 597–600 doi: 10.2307/507232
1 2 3  Tasos Kokkinidis, Archaeologist Solves Mystery of the Phaistos Disc in Greece, Greek Reporter, ‏July 21, 2022
1 2 3 4 5 6 7 8  Mark Cartwright, Phaistos Disk, World History Encyclopedia (באנגלית)
1 2 3 4 5 6 7  Winfried Achterberg, The Phaistos disc : a Luwian letter to Nestor, The Phaistos disc : a Luwian letter to Nestor, 2021-01-01
1 2  David Olmsted, Translation of the Minoan Phaistos Disk in Alphabetic Akkadian (Updated), 2021-09-17
↑  Nick Miller, What is the Phaistos Disc and What Does it Mean?, Discovery UK, ‏2022-05-17 (באנגלית אמריקאית)
גורים וחברים

| --- | --- |

כרזת הסדרה
 סוגה:  הנפשה ממוחשבת, ילדים
 יוצרים:  הרלנד ויליאמס
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  5
 מספר פרקים:  116
 הפקה
 חברת הפקה:  Wild Canary Animation
 הפצה:  Disney–ABC Domestic Television, נטפליקס, דיסני+ 
 מוזיקה:  אנדי בין
 אורך פרק:  כ-24 דקות
 שידור
 רשת שידור:  דיסני ג'וניור דיסני+ נטפליקס
 רשת שידור בישראל:  דיסני ג'וניור ישראל yes+ סלקום סלקום TV HOT HOT VOD Young
 תקופת שידור מקורית:  14 באפריל 2017 – 20 בינואר 2023
 תקופת שידור בישראל:  15 בינואר 2018 – 31 במרץ 2023
 קישורים חיצוניים
 אתר רשמי
 דף התוכנית ב-IMDb
 
גורים וחברים (באנגלית: Puppy Dog Pals) היא סדרת טלוויזיה אמריקאי-קנדית לילדים בהנפשה ממוחשבת שנוצרה על ידי הרלנד ויליאמס. לסדרה הופקו 5 עונות ו-116 פרקים באורך 24 דקות, כאשר היא שודרה במקור בארצות הברית בערוץ דיסני ג'וניור החל מ-14 באפריל 2017 עד 20 בינואר 2023. בישראל הסדרה שודרה בדיבוב עברי באותה רשת שידור, כאשר פרקה הראשון שודר ב-15 בינואר 2018 והאחרון ב-31 במרץ 2023.
שיר הפתיחה של הסדרה במקור בוצע על ידי אנדי בין ובעברית על ידי גילן שחף.
עונות 1–3 עלו בדיסני+ לכבוד השקתה בישראל ב-16 ביוני 2022 והשאר מאוחר יותר.
עלילה

העלילה עוסקת בשני כלבים תאומים, בינגו ורולי, אשר אוהבים לטייל בשכונה שלהם כאשר הבעלים שלהם בוב עוזב את הבית.
דמויות

בינגו (Bingo) — כלבלב אפרפר שחור בעל קולר כחול עם ברק. אחיו התאום של רולי. הוא המנהיג של רולי ושל עצמו. בינגו תמיד מוכן לצאת למשימות עם אחיו כדי לעזור למישהו נזקק.
רולי (Rolly) — כלבלב חום בהיר בעל קולר אדום עם עצם זהב. אחיו התאום של בינגו. הוא מטופש ולא חכם כמו בינגו. אוהב ללעוס כל מה שהוא יכול למצוא.
בוב (Bob) — הבעלים של בינגו, רולי, היסי וה.ה.א.ב. ממציא דברים חדשים.
היסי (Hissy) — חתולה סגולה, שדואגת לבינגו ולרולי כמו אחות גדולה. בכמה פרקים, היא בסופו של דבר הולכת יחד עם בינגו ורולי אל המשימות שלהם.
ה.ה.א.ב (A.R.F) — כלב רובוטי שבוב המציא.
מדבבים

הדיבוב העברי בוים על ידי שרון בורגאוקר (בין השנים 2018-2020) ותומר שביט (משנת 2020 עד סיום הסדרה), והופק על ידי ענבר שטגר עזרא וטלי מוזס נתנאל (בין השנים 2018-2019).
| שם הדמות | מדבב/ת באנגלית | מדבב/ת בעברית |
| --- | --- | --- |
| בינגו | איסק ראיין בראון (עונות 1–3) אלישע ויליאמס (עונות 4–5) | עמית מטלון |
| רולי | סם לווג'נינו (עונות 1–3) גרייסן ניוטון (עונות 4–5) | שני אליהו |
| היסי | ג'סיקה דיצ'יקו | בר סביר |
| בוב | הרלנד ויליאמס | שמחה ברבירו |
| ה.ה.א.ב | טום קני | ליאור חקון |
שידור הסדרה

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון |
| --- | --- | --- | --- | --- |
|  | 1 | 25 | 14 באפריל 2017 | 27 ביולי 2018 |
|  | 2 | 20 | 12 באוקטובר 2018 | 14 באוקטובר 2019 |
|  | 3 | 25 | 8 בנובמבר 2019 | 15 באוקטובר 2020 |
|  | 4 | 16 | 23 באוקטובר 2020 | 19 בנובמבר 2021 |
|  | 5 | 20 | 14 בינואר 2022 | 20 בינואר 2023 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 81 | 1-א | The New Crew | חברים חדשים | 23 באוקטובר 2020 | 7 בנובמבר 2021 |
| 81 | 1-ב | Raiders of the Lost Bark | לאן נעלם ה.ה.א.ב? | 23 באוקטובר 2020 | 7 בנובמבר 2021 |
| 82 | 2-א | Pups on Parade | גורים בתהלוכה | 13 בנובמבר 2020 | 8 בנובמבר 2021 |
| 82 | 2-ב | Pop's Promise | הבטחה לאבא | 13 בנובמבר 2020 | 8 בנובמבר 2021 |
| 83 | 3-א | A Christmas Mission in Toyland | משימה לארץ הצעצועים | 4 בדצמבר 2020 | 9 בנובמבר 2021 |
| 83 | 3-ב | Nine Lights Tonight | תשע נורות חנוכה! | 4 בדצמבר 2020 | 9 בנובמבר 2021 |
| 84 | 4-א | New Year, New Bob | שנה חדשה, בוב חדש | 15 בינואר 2021 | 10 בנובמבר 2021 |
| 84 | 4-ב | All for Show | האלופה בתערוכה | 15 בינואר 2021 | 10 בנובמבר 2021 |
| 85 | 5-א | My Bobby Valentine | הפתעה מתוקה ליום האהבה | 29 בינואר 2021 | 11 בנובמבר 2021 |
| 85 | 5-ב | Musical Mission Mishap | משימה מוזיקלית במיוחד | 29 בינואר 2021 | 11 בנובמבר 2021 |
| 86 | 6-א | Pups of the Dance | רוקדים עם גורים | 26 בפברואר 2021 | 12 בדצמבר 2021 |
| 86 | 6-ב | Fantastic Pet Force Gems | חיות הכוח ואבני החן | 26 בפברואר 2021 | 12 בדצמבר 2021 |
| 87 | 7-א | Pups in the Wild | גורים אחר דובים | 19 במרץ 2021 | 13 בדצמבר 2021 |
| 87 | 7-ב | The Sunshine Pups | גורים של שמש | 19 במרץ 2021 | 13 בדצמבר 2021 |
| 88 | 8-א | The Case of the Missing Badge | תעלומת התג הנעלם | 9 באפריל 2021 | 14 בדצמבר 2021 |
| 88 | 8-ב | Rainy, Rainy, Don't Go Away | רייני, רייני אל תלכי | 9 באפריל 2021 | 14 בדצמבר 2021 |
| 89 | 9-א | 7th Inning Fetch | מציאה בשנייה האחרונה | 14 במאי 2021 | 15 בדצמבר 2021 |
| 89 | 9-ב | National Bob Day | יום בוב השנתי | 14 במאי 2021 | 15 בדצמבר 2021 |
| 90 | 10-א | Cupcake's Birthday | יום ההולדת של קאפקייק | 11 ביוני 2021 | 16 בדצמבר 2021 |
| 90 | 10-ב | Dog Wash Derby | שטיפת הכלבים | 11 ביוני 2021 | 16 בדצמבר 2021 |
| 91 | 11-א | Under the Antarctic Lights | תחת אורות אנטארקטיקה | 23 ביולי 2021 | 2 במרץ 2022 |
| 91 | 11-ב | !Oh, Key! D'oh! Key | המפתח של העיר | 23 ביולי 2021 | 2 במרץ 2022 |
| 92 | 12-א | The Soapbox Derby Heroes | גיבורי מרוץ הארגזים | 6 באוגוסט 2021 | 3 במרץ 2022 |
| 92 | 12-ב | Rubber Ducky Rescue | מצילים את ברווזון הגומי | 6 באוגוסט 2021 | 3 במרץ 2022 |
| 93 | 13-א | Wedding Cake Kahunas | משימת עוגת החתונה | 10 בספטמבר 2021 | 4 במרץ 2022 |
| 93 | 13-ב | Raspberry Beret | ברט הפטל | 10 בספטמבר 2021 | 4 במרץ 2022 |
| 94 | 14-א | Halloween Puppy Fashion Show Party | מסיבת תצוגת התחפושות | 1 באוקטובר 2021 | 5 במרץ 2022 |
| 94 | 14-ב | Full Moon Fever | שיגעון ירח מלא | 1 באוקטובר 2021 | 5 במרץ 2022 |
| 95 | 15-א | Wedding Dress Mess | משימת שמלת הכלה | 5 בנובמבר 2021 | 6 במרץ 2022 |
| 95 | 15-ב | Coral Clean-up | חברים בשונית האלמוגים | 5 בנובמבר 2021 | 6 במרץ 2022 |
| 96 | 16-א | Runaway Wedding Ring | הטבעת הנעלמת | 19 בנובמבר 2021 | 26 ביוני 2023 |
| 96 | 16-ב | Bob and Ana's Wedding | החתונה של בוב ואנה | 19 בנובמבר 2021 | 26 ביוני 2023 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית |
| --- | --- | --- | --- | --- |
| 97 | 1-א | New Pals on the Block | חברים חדשים בשכונה | 14 בינואר 2022 |
| 97 | 1-ב | Aunt and Uncle Day | יום הדודה והדוד | 14 בינואר 2022 |
| 98 | 2-א | The Puppy Outdoor Play Day Games | יום המשחקים של הגורים | 21 בינואר 2022 |
| 98 | 2-ב | For the Glove of the Game | בשם כל הכפפות | 21 בינואר 2022 |
| 99 | 3-א | A Valentine's Gift for Ana | מתנה לאנה | 28 בינואר 2022 |
| 99 | 3-ב | Build-A-Bunny Monkey | קוף ארנבי | 28 בינואר 2022 |
| 100 | 4-א | Family Pet Picture Day | תמונה משפחתית | 4 בפברואר 2022 |
| 100 | 4-ב | Cat Park | גינת חתולים | 4 בפברואר 2022 |
| 101 | 5-א | Return of the Go-Long Retriever | צעצוע לך-תביא | 11 בפברואר 2022 |
| 101 | 5-ב | !Pizza, Pisa | פיצה לגרייס | 11 בפברואר 2022 |
| 102 | 6-א | The Dog Bone in the Stone | העצם של הכלב | 18 בפברואר 2022 |
| 102 | 6-ב | Riding in Ice Cream Trucks with Pups | אוטו גלידה בתוספת גורים | 18 בפברואר 2022 |
| 103 | 7-א | Buster Bluster | באסטר נהנה | 25 בפברואר 2022 |
| 103 | 7-ב | Runaway Runway | נעליים לגרייס | 25 בפברואר 2022 |
| 104 | 8-א | Find That Fiddle | למצוא את הקשת | 4 במרץ 2022 |
| 104 | 8-ב | Cosmo Callahan and the Legend of the Crystal Squeaker | קוסמו קלהאן ואגדת הצעצוע המצפצף | 4 במרץ 2022 |
| 105 | 9-א | ?Where's Nougat | איפה נוגט? | 11 במרץ 2022 |
| 105 | 9-ב | A Very Taddy Birthday | יום הולדת לטאדי | 11 במרץ 2022 |
| 106 | 10-א | !Puppy-Ki-Yay | ההמצאה של בוב | 18 במרץ 2022 |
| 106 | 10-ב | Underwater Down Under | הפתעה מתחת למים | 18 במרץ 2022 |
| 107 | 11-א | Get Well Bingo | רפואה שלמה בינגו | 25 במרץ 2022 |
| 107 | 11-ב | Big Wheelies | דני גלגלים | 25 במרץ 2022 |
| 108 | 12-א | !Surf's Up, Pups | יש גלים, גורים! | 10 ביוני 2022 |
| 108 | 12-ב | Rock and Roller Pups | מסיבת גלגיליות | 10 ביוני 2022 |
| 109 | 13-א | Sumo Pups | גורי סומו | 15 ביולי 2022 |
| 109 | 13-ב | The Search for the Golden Ball | מחפשים את הגביע המוזהב | 15 ביולי 2022 |
| 110 | 14-א | Paw-Rates Of The Caribbean | הגורים בקאריביים | 19 באוגוסט 2022 |
| 110 | 14-ב | Bob's Book Club | מועדון הקריאה של בוב | 19 באוגוסט 2022 |
| 111 | 15-א | The Pumpkin King | מלך הדלעת | 28 בספטמבר 2022 |
| 111 | 15-ב | The Elf Who Halloween’d | גמד בהאלוין | 28 בספטמבר 2022 |
| 112 | 16-א | A Very Berry Friendship Feast | משתה חברותי מאוד | 4 בנובמבר 2022 |
| 112 | 16-ב | Nature Pillow Pups | כרית קולות הטבע | 4 בנובמבר 2022 |
| 113 | 17-א | Wrap Party Pups | מתנות ועטיפות | 1 בדצמבר 2022 |
| 113 | 17-ב | Fixing Santa’s Sleigh | מתקנים את המזחלת של סנטה | 1 בדצמבר 2022 |
| 114 | 18-א | Big Little Surprise | הפתעה קטנה גדולה | 6 בינואר 2023 |
| 114 | 18-ב | Bob and Ana's Nursery Mural | ציור הקיר של בוב והאנה | 6 בינואר 2023 |
| 115 | 19-א | Baby Rattle Round Up | הרעשן השובב | 13 בינואר 2023 |
| 115 | 19-ב | No Place Like Home | אין כמו בבית | 13 בינואר 2023 |
| 116 | 20-א | Baby Crib Caper | עריסת החלומות | 20 בינואר 2023 |
| 116 | 20-ב | Here's Looking at You, Kid | התינוק מגיע | 20 בינואר 2023 |
נדב פדן

| --- | --- |

נדב פדן, ספטמבר 2019
 לידה:  27 בספטמבר 1967 (בן 57) כ"ב באלול תשכ"ז ישראל 
 מדינה:  ישראל 
 השתייכות:   צבא הגנה לישראל
 תקופת הפעילות:  1986–2020 (כ־34 שנים)
 דרגה:    אלוף
 תפקידים בשירות
  מפקד פלגה בסיירת מטכ"ל   מפקד גדוד 932   מפקד גדוד גפן בבה"ד 1   מפקד יחידת דובדבן   מפקד חטיבת עציון   מפקד בה"ד 1  נספח זרוע היבשה בארצות הברית   סגן מפקד עוצבת געש   מפקד עוצבת אדום   מפקד עוצבת הפלדה   ראש אגף התקשוב וההגנה בסב"ר   מפקד פיקוד המרכז
 פעולות ומבצעים
 האינתיפאדה הראשונה     המערכה ברצועת הביטחון   האינתיפאדה השנייה   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 
פדן במכינה קדם-צבאית עצם, בטקס שנערך לציון פינוי המכינה במסגרת תוכנית ההתנתקות
נדב פדן (נולד ב-27 בספטמבר 1967) הוא קצין במילואים בדרגת אלוף שכיהן כמפקד פיקוד המרכז. קודם לכן שימש ראש אגף התקשוב וההגנה בסב"ר, מפקד עוצבת הפלדה ומפקד עוצבת אדום.
ביוגרפיה

פדן נולד בקיבוץ עין כרמל, בו גדל והתחנך, להוריו ניצה ובנצי פדן. אביו היה מפקד גדוד השריון 377, גדוד טנקי שרמן M50/M51 שלחם במלחמת יום כיפור כחלק מחטיבה 9. על תפקודו במלחמה עוטר בנצי פדן בעיטור המופת.
נדב פדן התגייס לצה"ל בשנת 1986, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. לקראת שירות הקבע שלו בסיירת מטכ"ל יצא לקורס קצינים. השלים קורס קציני חי"ר ובסיומו מונה למפקד צוות ביחידה. בהמשך יצא ללימודי פילוסופיה באוניברסיטה העברית בירושלים ועיצוב תעשייתי בבצלאל. בהיותו מפקד צוות בדרגת סגן בסיירת מטכ"ל, השתתף במבצע אבק דרכים, שבו פיקד על שני צוותים של היחידה שהוזנקו במסוקי יסעור לחוף ניצנים והשתתפו בלכידתם של 11 מחבלים שהגיעו בסירה אל החוף, בחג השבועות, 30 במאי 1990. לאחר מכן מונה למפקד פלגה ביחידה. בסיום התפקיד עבר לשרת בחטיבת הנח"ל, שם מונה לסגן מפקד גדוד 932 בין השנים 1997–1998.
בשנת 1998 הועלה לדרגת סא"ל ומונה למפקד גדוד 932, ושימש בתפקיד עד שנת 2000, בין היתר בלחימה בדרום לבנון ובמהלך הנסיגה מלבנון. לאחר שהוחלט באוגוסט 2000 להדיח את מפקד יחידת דובדבן, הוצע לו לפקד על היחידה, אולם הוא פרש מההתמודדות על התפקיד מסיבות משפחתיות, ומונה למפקד גדוד גפן בבה"ד 1. בפברואר 2002 נהרג מפקד יחידת דובדבן, אייל וייס, במהלך פעילות מבצעית כתוצאה מקריסת קיר לבנים, ופדן מונה למפקד היחידה. במהלך תפקידו נהרג לוחם היחידה רועי דרור ממכת חום בתאונת אימונים. בעקבות כך הואשם תחילה בגרימת מוות ברשלנות, אישום שהוחלף בהמשך בעבירה קלה יותר - התרשלות. במרץ 2007 נגזר דינו בבית הדין הצבאי לאחר עסקת טיעון, הוא נידון לשישה חודשי מאסר על תנאי ולעיכוב דרגה עד ספטמבר 2009.
בשנת 2003 הועלה לדרגת אל"ם ומונה למפקד חטיבת עציון, ושימש בתפקיד עד פברואר 2005. במרץ 2005 מונה למפקד בה"ד 1, ושימש בתפקיד עד יוני 2007. בהמשך מונה לנספח זרוע היבשה בארצות הברית בין השנים 2007–2009. לאחר מכן מונה לסגן מפקד עוצבת געש בין השנים 2009–2011. ב-7 בספטמבר 2011 הועלה לדרגת תא"ל ומונה למפקד עוצבת אדום. פדן שימש כמפקד האוגדה עד 11 בספטמבר 2013, בסיום התפקיד יצא ללימודים. ב-8 במאי 2014 מונה למפקד עוצבת הפלדה, והוביל אותה בין היתר במבצע צוק איתן. ב-2 ביוני 2016 סיים את תפקידו.
ב-13 ביוני 2016 הועלה לדרגת אלוף ומונה לראש אגף התקשוב וההגנה בסייבר. הוא כיהן בתפקיד עד 4 בפברואר 2018. ב-7 במרץ 2018 מונה למפקד פיקוד המרכז. ב-14 ביולי 2020 סיים את תפקידו. ויצא לחופשת פרישה, לאחר שירות צבאי של 34 שנים. במלחמת חרבות ברזל שירת במילואים כיועץ בגזרת פיקוד הדרום.
לאחר שחרורו מונה למנהל הארצי של ארגון ידידי צה"ל בארצות הברית.
פדן נשוי, ואב לשתי בנות ובן.
הערות שוליים

↑  סא"ל בן-ציון פדן, באתר הגבורה
↑  סיפורו של גדוד 377 בקרבות הבלימה וההבקעה ברמת הגולן, באתר יד לשריון.
↑  עמוס הראל, המפקד הבא של דובדבן: סא"ל נ', איש סיירת מטכ"ל, באתר הארץ, 15 בפברואר 2002.
↑  גל פרל פינקל, ‏אלוף פיקוד המרכז סיים את תפקידו, אבל צה"ל לא סיים איתו, באתר דבר העובדים בארץ ישראל, 9 במרץ 2018
↑  חנן גרינברג, בכירי צה"ל באו להגן על שני קצינים שהורשעו, באתר ynet, 10 בינואר 2007.
↑  אפרת וייס, העונש על רשלנות שנגמרה במוות: מאסר על תנאי, באתר ynet, 22 במרץ 2007
↑  עמרי אסנהיים, על הכוונת, באתר nrg‏, 18 בנובמבר 2005.
↑  מערכת אתר צה"ל, תא"ל נדב פדן מונה למפקד עוצבת "אדום", באתר צה"ל (דרך ארכיון האינטרנט), 7 בספטמבר 2011.
↑  מפקד חדש לעוצבת "אדום": תא"ל רועי אלקבץ, באתר צה"ל (דרך ארכיון האינטרנט), 11 בספטמבר 2013.
↑  עוזי ברוך, ניצן אלון: תקופה מאתגרת עוברת על צה"ל, באתר ערוץ 7, 8 במאי 2014.
↑   עמוס הראל, תא"ל נדב פדן: "יכולנו לכבוש גם את כל הרצועה", באתר הארץ, 10 באוקטובר 2014.
↑   "גיבשת תפיסת לחימה חדשנית מול הטרור, הובלת אותו בחשיבה אמיצה ויצירתית", באתר צה"ל, 7 במרץ 2018
יצחק איתן

ערך זה עוסק באלוף בצה"ל. אם התכוונתם לקריין חדשות, ראו .
| --- | --- |

 לידה:  24 במרץ 1952 (בן 72) ישראל 
 מדינה:  ישראל 
 כינוי:  איציק
 השכלה:  אוניברסיטת חיפה 
 השתייכות:   צבא הגנה לישראל
 תקופת הפעילות:  1970–2003 (כ־33 שנים)
 דרגה:    אלוף
 תפקידים בשירות
 סגן מפקד סיירת מטכ"ל  מפקד גדוד 450 (האריה המעופף)  מפקד גדוד 50 בחטיבת הנח"ל  מפקד חטיבה 5  מפקד חטיבת הנח"ל  מפקד בה"ד 1  מפקד עוצבת סיני  מפקד אוגדת עזה  מפקד אוגדת איו"ש  מפקד פיקוד המרכז
 פעולות ומבצעים
   מלחמת יום הכיפורים     מבצע שלום הגליל   מבצע אנטבה   מבצע חומת מגן
 תפקידים אזרחיים
 יו"ר האגודה למען החייל
 
יצחק איתן (איציק אייזנמן) (נולד ב-24 במרץ 1952) הוא אלוף במילואים בצה"ל, מפקד פיקוד המרכז בתקופת מבצע חומת מגן.
קורות חייו

יצחק איתן נולד בשנת 1952. עד לגיוסו לצה"ל גדל בקריית חיים, והוא בוגר תיכון עירוני מקיף קריית חיים.
עם גיוסו לצה"ל ביולי 1970 במסגרת גרעין של תנועת הנוער השומר הצעיר התנדב לצנחנים לגדוד הנח"ל המוצנח. בצנחנים עבר מסלול הכשרה כלוחם, ולאחר מכן עבר קורס מ"כים חי"ר וקורס קציני חי"ר, אותו סיים בהצטיינות. עם סיום קורס הקצינים שב איתן לנח"ל ומונה למפקד מחלקה.
במלחמת יום הכיפורים היה איתן מפקד פלוגה ב' בגדוד ולחם בראשה בקרב הבלימה מול המתקפה הסורית בדרום רמת הגולן. לאחר שניתנה לו הפקודה לסגת כינס את חייליו בקיבוץ עין גב. על אף שגדוד הנח"ל המוצנח נפגע קשות ואיבד רבים מלוחמיו ומפקדיו, הוא המשיך, בלחץ המג"ד, יורם יאיר, לקחת חלק בלחימה. הגדוד הוטס לסיני, ואיתן ופלוגתו לחמו בחזית המצרית, במסגרת אוגדה 162. איתן הוביל את פלוגתו בלחימה בצדה המערבי של התעלה כנגד הקומנדו המצרי, בקרבות לטיהור החיץ החקלאי, עד לפאתי העיר סואץ. לאחר המלחמה החליף את אריק מורן כמפקד הפלוגה המסייעת של הגדוד. כמו כן השתתף איתן, כקצין המבצעים של חטיבת הצנחנים במבצע אנטבה.
בשנים 1976–1979 שירת בסיירת מטכ"ל כמפקד פלגת האימונים וכסגן מפקד היחידה. במלחמת לבנון לחם בביירות ובמהלכה נתמנה למפקד גדוד 450, גדוד קורס המ"כים של חטיבת הצנחנים שמפקדו, סא"ל אורי גייגר, נהרג בקרבות ליד צור.
בשנים 1982–1984 שירת בתפקידי פיקוד והדרכה בבית הספר למ"כים ובבה"ד 1. ב-1984 מונה למפקד גדוד 50 של הצנחנים, והוביל אותו בפעילות מבצעית בלבנון וביהודה ושומרון. לאחר שהועלה לדרגת אל"ם מונה למפקד חטיבה 5. בהמשך מונה למפקד חטיבת הנח"ל, ולאחר מכן למפקד בה"ד 1. ב-1994 מונה למפקד עוצבת סיני. בשנים 1995–1997 פיקד על אוגדת עזה, בין היתר בלחימה במהלך מהומות מנהרת הכותל. ב-1997 מונה למפקד אוגדת איו"ש, בשנת 1998 בהחלטת הרמטכ"ל שאול מופז קיבל בתפקיד זה דרגה אישית של אלוף. ביולי 2000 מונה למפקד פיקוד המרכז ופיקד עליו עם פרוץ האינתיפאדה השנייה ובמבצע חומת מגן.
לאחר שחרורו מצה"ל ב-2003 כיהן כיושב ראש האגודה למען החייל. לאחר מלחמת לבנון השנייה עמד איתן בראש צוות בדיקה בתחום ה"פיקוד כמנהל מערכה", אשר בחן כיצד פיקוד מרחבי, ובמלחמה הנ"ל פיקוד הצפון, מתמודד עם מלחמה בגזרתו בשנת 2007 פרש מתפקידו. ב-4 בפברואר 2008 הודיעה פרקליטות המדינה לבג"ץ כי איתן יכהן בוועדה לבדיקת קבלת ההחלטות בהריגת בכיר החמאס סלאח שחאדה. ב-2010–2011 שימש כמנכ"ל לגין טובופלסט. בשנת 2015 מונה לרכז צוות חקירה מטכ"לי אודות אירועים חריגים" במבצע צוק איתן, אותו ריכז קודם לכן האלוף נעם תיבון.
בהמשך שימש איתן כיועץ לחברות בתחום הניהול והארגון וניהל משק חקלאי של גידול זיתים ובננות במושב כרם מהר"ל שבו הוא מתגורר.
איתן בעל תואר ראשון בכלכלה ומנהל עסקים מאוניברסיטת חיפה ובוגר המכללה לביטחון באנגליה.
לקריאה נוספת

עמוס הראל ואבי יששכרוף, "המלחמה השביעית", הוצאת ידיעות אחרונות, 2004.
עפר שלח ורביב דרוקר, "בומרנג", הוצאת כתר, 2005.
גל הירש, "סיפור מלחמה סיפור אהבה", הוצאת ידיעות אחרונות, 2009.
אלישיב שמשי, "בהם יותר מכול – על סוד ההצלחה של צה"ל", משרד הביטחון – ההוצאה לאור, 2005, פרק שביעי: האדומים מנקים את השטח הירוק, עמודים 93 - 106
הערות שוליים

↑  אביחי בקר, "מי זה בכלל יצחק איתן", הארץ, ‏ 17.11.2000, כפי שהועלה באתר "פרש".
↑  עמוס הראל, בדרך לאיסמעיליה החליט סמל המחלקה יעלון לחזור לגדוד 50, באתר הארץ, 3 באוקטובר 2003
↑  אלישיב שמשי, "בהם יותר מכול – על סוד ההצלחה של צה"ל", משרד הביטחון – ההוצאה לאור, 2005, פרק שביעי: האדומים מנקים את השטח הירוק, עמודים 93 - 106
↑  איתן הבר, ישעיהו בן-פורת, זאב שיף, מבצע אנטבה, טיסה 139, תל אביב, 1991, עמוד 389.
↑  סיכום אירוע נובמבר 1998, אתר צה"ל, נובמבר 1998
↑  עמוס הראל, ככל שהתקרבו החיילים למתחם של ערפאת גברה ההתנגדות, באתר הארץ, 31 במרץ 2002
↑  עמוס הראל, הקצינים בחמ"ל צפו חסרי אונים בקרב: "מי שהרים ראש נורה", באתר הארץ, 10 באפריל 2002
↑  חנן גרינברג, יצחק איתן: פורש מהאגודה למען החייל, באתר ynet, 19 באוקטובר 2006.
↑  מבזק, יו"ר האגודה למען החייל, אלוף (מיל') יצחק איתן, פורש, באתר ערוץ 7, 19 באוקטובר 2006.
↑  יובל יועז, 3 בעלי רקע ביטחוני יבדקו הרג שחאדה, באתר הארץ, 5 בפברואר 2008.
↑  אסף גלעד, ינאי חוזר לקיבוץ: רכש 50% ממפעל לגין טובופלסט, באתר כלכליסט, 7 בספטמבר 2010
↑   עמוס הראל, האלוף (מיל') יצחק איתן ימונה לחקור "אירועים חריגים" בצוק איתן, באתר הארץ, 29 בינואר 2015.
↑  מפקדים לוקחים אחריות על סביבתם, פירוט חברי ועדת השיפוט למיזמים לשנת 2017, עמ' 9.
חגי מרדכי

| --- | --- |

 לידה:  9 באפריל 1965 (בן 59) ישראל
 מדינה:  ישראל 
 השכלה:  האוניברסיטה העברית בירושלים  אוניברסיטת חיפה 
 השתייכות:   צבא הגנה לישראל
 תקופת הפעילות:  1983–2015 (כ־32 שנים)
 דרגה:    תת-אלוף
 תפקידים בשירות
 מפקד סיירת צנחנים  מפקד גדוד 'צפע' בצנחנים  מפקד יחידת אגוז  ראש לשכת הרמטכ"ל  מפקד חטיבת יהודה  מפקד חטיבת הצנחנים  מפקד המכללה לפיקוד טקטי  מפקד עוצבת עמוד האש  מפקד אוגדת אזור יהודה ושומרון  ראש מטה זרוע היבשה
 פעולות ומבצעים
 האינתיפאדה הראשונה     המערכה ברצועת הביטחון   האינתיפאדה השנייה     מלחמת לבנון השנייה   מבצע עופרת יצוקה   מבצע עמוד ענן   מבצע שובו אחים    מבצע צוק איתן
 
חגי מרדכי (משמאל) בטקס מינויו למפקד אוגדת יהודה ושומרון
חגי מרדכי (נולד 9 באפריל 1965) הוא תת-אלוף במילואים בצה"ל, בתפקידו האחרון כיהן כראש מטה זרוע היבשה. קודם לכן היה מפקד אוגדת אזור יהודה ושומרון.